b'\n_START_ARTICLE_\nSuspensorium\n_START_PARAGRAPH_\nSuspensorium (fra latin suspendere, det vil si \xc2\xabhenge opp\xc2\xbb) er en bandasje som st\xc3\xb8tter og l\xc3\xb8fter. Betegnelsen brukes i medisinsk sammenheng f\xc3\xb8rst og fremst om en spesiell pungformet bandasje eller t\xc3\xb8ypose som brukes ved lidelser i testikkelpungen._NEWLINE_Kortformen susp brukes om en spesiell underbukse med en hard plastbeskyttelse foran for \xc3\xa5 hindre smertefulle slag mot underlivet eller skader p\xc3\xa5 penis og pung n\xc3\xa5r menn deltar i idretter som ishockey, fotball, h\xc3\xa5ndball og fekting.'